Funktionaeroverenskomsten med Grakom - HK
Funktionaeroverenskomsten med Grakom
Uddannelse for dig, der er ansat under funktionæroverenskomsten med Grakom
Her får du en overblik over de muligheder for uddannelse, som overenskomsten giver dig.
Arbejdsopgaverne, it-systemerne og måden, vi arbejder på, forandrer sig hele tiden. Prøv bare at se 5-10 år tilbage, og kig på, hvordan din arbejdsdag var dengang! Og tænk på, hvor meget ny viden og nye kompetencer du har tilegnet dig for at kunne følge med udviklingen.Netop derfor har din overenskomst nogle bestemmelser om uddannelse, som er målrettet virksomhedens behov for dygtige medarbejdere.
Er du omfattet af funktionæroverenskomsten med Grakom kan du få op 10 dage med fuld løn til uddannelse hvert år.
Du bestemmer selv, hvilken uddannelse du vil søge. Eneste krav er, at uddannelsen er relevant inden for overenskomstens dækningsomårde.
HK/Privat har sammen med Grakom udarbejdet en positivliste over forhåndsgodkendte uddannelser.
Har du fundet en uddannelse, som ikke står på positivlisten, kan du søge om dispensation hos fonden. Får du afslag, så kontakt din HK-afdeling.
Hvis du gerne vil tage en længere uddannelse, kan du gemme uddannelsesdage under selvvalgt uddannelse. Du kan spare maksimum 6 uger op til en længere forløb. Har du ubrugte fra de seneste to år, kan du medregne dem i de 6 uger, så du kan højst få 6 uger.
Når du har 3 års anciennitet, har du ret til at tage 2 ugers relevant kursus, hvis du bliver afskediget. Uddannelsen skal så vidt muligt ligge i din opsigelsesperiode.
Retten gælder dog ikke, hvis du går på pension eller efterløn efter din fratrædelse, eller hvis du er startet i et nyt job.
Særligt for selvvalgt uddannelse: Opfylder du betingelserne for selvvalgt uddannelse og bliver afskediget, har du ret til 1 uges uddannelse, som skal placeres i opsigelsesperioden. Og har du ubrugte dage fra tidligere år, kan du tage op til 2 ugers uddannelse efter eget valg oveni.